o
DEREK PRINCE: Pelastuksen vastaanottaminen
OSA 1
Puhun tänään pelastuksesta ja sen vastaanottamisesta.
Puhun nimenomaan täydellisestä pelastuksesta.
Niin moni kristitty, joka on kokenut pelastuksen, -
on kokenut epätäydellisen pelastuksen.
He elävät nurkkaan ahdistettuna, -
vaikka heillä olisi käytössään suuri Jumalan valmistama kartano.
En usko, että kukaan on kokenut pelastuksen koko täyteyttä.
Luen mukaan itseni.
Kiitos Jumalalle, että kehittymistä on tapahtunut siitä, -
kun pelastuin vuonna 1941.
Hepr. 2:3:ssa sanotaan: -
"Kuinka voimme päästä pakoon, jos emme välitä pelastuksesta?"
Pelastus, jota Jumala tarjoaa Jeesuksessa Kristuksessa, -
on suuri pelastus.
On suuri vaara, että emme pidä pelastusta arvossa.
Se ei tarkoita torjumista eikä kieltämistä.
Tässä puhutaan pelastukseen sisälle astumisesta.
Vaarana on, että pelastusta pidetään teologisena oppina, -
mutta sitä ei oteta vastaan täytenä kokemuksena.
Ef. 3:18:ssa apostoli Paavali rukoilee -
Jumalan kansan puolesta.
Mekin olemme Jumalan kansaa.
Omaksutaan se mielenlaatu, -
että rukoukset koskevat meitä henkilökohtaisesti.
Paavali rukoilee Ef. 3:17-18:ssa: -
"Rakkaus on elämänne perustus ja kasvupohja."
"Silloin te kykenette yhdessä pyhien kanssa käsittämään" -
"kaiken leveyden, pituuden, korkeuden ja syvyyden."
Paavalin mukaan pelastus ei ole pieni asia.
Minä näen mielessäni henkilön, joka menee valtavaan kartanoon.
Kartanossa on paljon käytäviä ja erilaisia huoneita.
Katsomme ensinnäkin leveyttä.
Leveys ulottuu joka suunnassa silmänkantamattomiin.
Pituussuunnassakaan emme pysty näkemään loppua.
Kuvittelepa seisovasi suuressa portaikossa.
Kun katsot alas, et näe kaikkea, mikä on alapuolellasi.
Kun katsot ylös, korkeus ulottuu silmänkantamattomiin.
Paavali rukoilee, ettemme ajautuisi pieneen nurkkaan, -
vaan ymmärtäisimme ja vastaanottaisimme -
pelastuksen koko mitan: leveyden, pituuden, syvyyden ja korkeuden.
Vanhassa testamentissa ja itse asiassa koko Raamatussa -
sanalla "pelastus" on laaja merkitys.
Monille se tarkoittaa syntien anteeksisaamista -
ja "taivasta varten pakattua sielua".
Pelastus on paljon muutakin.
Raamatusta saa oikein hakemalla hakea uskonto-sanaa.
Sitä ei nimittäin helposti löydy.
Joissakin käännöksissä Jaakobin kirjeessä sanotaan: -
"Puhdasta ja tahratonta uskontoa on huolehtia orvoista ja leskistä" -
"ja varjella itsensä niin, ettei maailma saastuta."
Moni aikamme kristitty ei määrittelisi uskontoa niin.
Kuinka moni kristitty huolehtii orvoista ja leskistä?
Se on sivuhuomautus.
Raamattu on täynnä pelastua- ja pelastus-sanoja.
Luetaan yksi kohta Psalmien kirjasta.
Ps. 78:21-22
Tässä kuvataan, miten Herra johdatti Israelin Egyptistä -
ja kuljetti heitä autiomaassa.
Tässä kerrotaan, miksi Herra suuttui kansalleen.
Vapaasti sanottuna Herra suuttui, -
koska israelilaisilla oli pieni kuva Jumalasta ja pelastuksesta.
Saatamme suututtaa Jumalaa ymmärryksemme pienuudella.
"Herra kuuli sen ja kiivastui: tuli leimahti keskellä Jaakobin leiriä."
"Hänen vihansa iski Israelin kansaan," -
"koska kansa ei uskonut Jumalaan eikä luottanut Hänen apuunsa."
Mikä sai Herran kiivastumaan?
Uskonpuute Jumalan pelastuksen suhteen
Tuon raamatunpaikan analysointi osoittaa, -
että pelastus pitää sisällään kaikenkattavasti -
Jumalan kaiken siunauksen, armon ja huolenpidon -
pääsiäiskaritsan uhraamisesta Luvattuun maahan astumiseen.
Se pitää sisällään Karitsan veren suojan Jumalan tuomiolta, -
Punaisenmeren vesien yliluonnollisen jakaantumisen, -
Jumalan läsnäolon laskeutumisen pilven muodossa, -
jokapäiväisen ruoan, taivaallisen mannan, -
ja elämän veden virtojen pulppuamisen kallioista.
Se kaikki kuuluu pelastukseen.
Pelastukseen kuului se, etteivät heidän kenkänsä kuluneet -
eivätkä heidän vaatteensa vanhenneet.
Kun he olivat sairaita, Jumala paransi heidät.
Olen matkustellut Siinain aavikolla.
Päivisin on polttavan kuumaa, öisin kylmää.
Jumala huolehti kummastakin.
Päivän kuumuudessa Hän peitti heidät pilvellä.
Yön kylmyydessä Hän valaisi ja lämmitti heitä tulella.
Kaikki tuo huolenpito kiteytyy yhteen sanaan: pelastus.
Jumalaa suretti se, etteivät he käsittäneet pelastuksen laajuutta.
Hieman myöhemmin, Ps. 78:41:ssä sanotaan: -
"Yhä uudelleen he uhmasivat Israelin Pyhää," -
"koettelivat Jumalan kärsivällisyyttä."
Täytyy tunnustaa, että olen usein rajoittanut Jumalaa -
pelastuskäsityksessäni.
Minulla on ollut tarve ja olen epäillyt Jumalan huolenpitoa.
Useimmat kristityt asettavat mielessään rajoja -
Jumalan mahdollisuuksille.
Ne eivät ole kirjaimellisia rajoja.
Ne rajoittavat mielikuvaamme Jumalan pelastuksesta.
Tämä surettaa Jumalaa.
Kun kansa ei luottanut Jumalan pelastukseen -
ja asetti rajoituksia Hänen toiminnalleen, -
Herra tuli surulliseksi.
Päätetään, ettemme omilla asenteil- lamme rajoita Herran toimintaa.
Uskotaan kaikenkattavaan Jumalan antamaan pelastukseen.
Uudessa testamentissa, liitossa, Hepr. 10:14:ssä kerrotaan, -
mitä Jeesuksen ristinkuolemalla saavutettiin.
On muistettava, että Jeesus antoi itsensä uhriksi.
Hänen kuolemansa oli Jumalan edeltä asettama uhri -
koko Aadamin heimon puolesta.
Hepr. 10:14: "sillä Hän on jo yhdellä ainoalla uhrilla" -
"tehnyt pysyvästi täydellisiksi ne, jotka pyhitetään."
Olen opettanut englantia vieraana kielenä afrikkalaisille.
Huomasin, että aikamuotojen opettaminen on hyvin tärkeää.
Ehkäpä kaikki eivät tiedä, mikä on aikamuoto.
Aikamuoto ilmoittaa tekemisen ajankohdan.
Tässä jakeessa on kaksi merkittävää aikamuotoa.
Ensimmäinen aikamuoto on nimeltään perfekti: -
"Hän on yhdellä ainoalla uhrilla tehnyt pysyvästi täydellisiksi".
Se on täydellisen täydellinen ja valmis.
Heprealaiskirjeen kirjoittaja sanoo juuri sitä ennen, -
että VT:n pappi seisoo joka päivä uhraamassa aina samat uhrit, -
jotka eivät milloinkaan voi poistaa syntejä.
Mutta Jeesus on uhrannut yhden ainoan syntiuhrin, -
ja asettunut istuimelleen Jumalan oikealle puolelle.
Vanhan testamentin papit siis seisoivat ja Jeesus istuutui.
Sillä Jeesus osoitti, että Hänen uhrinsa oli täydellinen.
VT:n pappien työ ei loppunut koskaan.
Heidän uhrinsa eivät olleet riittäviä.
J. 14: "Yhdellä uhrilla Jeesus on tehnyt pysyvästi täydellisiksi."
Jeesuksen teko oli ainutkertainen ja täydellinen.
Siihen ei ole mitään lisättävää eikä siitä voi ottaa mitään pois.
Jakeessa 14 sanotaan, -
että Jeesus on tehnyt pysyvästi täydellisiksi ne, jotka pyhitetään.
Se on jatkuva preesens-aikamuoto.
Jeesuksen teko oli täydellinen.
Meidän pyhittäytymisemme on jatkuvaa.
Meitä asetetaan erilleen Jumalaa varten.
Tulemme lähemmäs Jumalaa ja otamme vastaan Hänen huolenpitoaan.
Astumme sisään yhä enemmän uhrityön turvan suojaan.
On siis yksi kaikenkattava uhri.
Se on pelastuksemme perusta.
Olin filosofi, ennen kuin minusta tuli pappi.
Raamattu on ainoa kirja, -
joka kuvaa täsmällisesti ihmiskunnan ongelmien syyn.
Ongelmien syyksi ilmoitetaan yksinkertaisesti synti.
Mikään muu kirja ei kuvaa synnin luontoa ja vaikutuksia.
Raamatun ohella mikään muu kirja ei kerro korjauskeinoa.
Emme pystyisi ratkaisemaan ongelmaa omin keinoin ja voimin.
Synti voidaan poistaa uhrilla.
Se on Raamatun sanoma alusta loppuun.
Synti on aina vaatinut uhrin.
Aiemmat uhrit olivat vain esikuvaa ja heijastusta -
ainutkertaisesta lopullisesta, riittävästä uhrista, -
jonka Jeesus antoi puolestamme ristillä.
Jeesus huusi juuri ennen kuolemaansa: "Se on täytetty!"
Kreikaksi se on: "tetelestai".
Se on "tehdä jotakin täydellisesti" -verbin perfekti.
Tulkintani mukaan uhri oli täydellisen täydellinen.
Uhrista saatavien etujen vastaan- ottaminen on jatkuvaa.
En usko, että läsnä on ketään, -
joka on vastaanottanut kaiken, minkä Jeesuksen uhri on antanut.
Täytyy tehdä tärkeä erotus -
uudestisyntymän ja pelastuksen välillä.
Luetaan, mitä Joh. 1:ssä sanotaan uudestisyntymisestä.
Joh. 1:11-13:ssa sanotaan Jeesuksesta näin: -
"Hän tuli omaan maailmaansa," -
"mutta Hänen omansa eivät ottaneet Häntä vastaan."
Kiitos Jumalalle mutta-sanasta.
Kiitos Jumalalle, että tämä ei ole loppu.
Raamatussa on ihania "muttia".
"Synnin palkka on kuolema, mutta Jumalan lahja on ikuinen elämä."
Hänen omansa eivät ottaneet Häntä vastaan.
"Mutta kaikille, jotka ottivat Hänet vastaan," -
"Hän antoi oikeuden", tai "voiman", -
"tulla Jumalan lapsiksi, kaikille, jotka uskovat Häneen."
"He eivät ole syntyneet verestä, eivät ruumiin halusta," -
"eivät miehen tahdosta, vaan Jumalasta."
Uudestisyntymä on Jumalasta.
Uudestisyntymän avain on tärkeä ja yksinkertainen.
Olen saanut Lontoon kaduilla ja muualla -
johtaa satoja ihmisiä uudestisyntymään.
Uudestisyntymää toivovan täytyy ottaa vastaan Hänet.
"Kaikille, jotka ottivat Hänet vastaan"
Täytyy avata sydämen ovi ja toivottaa Herra tervetulleeksi.
Hän on sanonut koputtavansa ovella. Jos avaamme, Hän tulee sisään.
On suuri siunaus vakuuttaa ihmisille, -
että Jeesus pitää lupauksensa, jos kutsumme Hänet sisään.
Uudestisyntymä on ainutkertainen kokemus.
Se oikeuttaa meidät moniin asioihin.
Saamme oikeuden tulla Jumalan lapsiksi.
Oikeus on hyödytön, ellei sitä käytä.
Kaikki riippuu siitä, miten hyvin käytämme saamaamme oikeutta.
Jeesuksen vastaanottaminen ja uudestisyntymä -
on sinällään ainutkertainen tapahtuma.
En usko, että täytyisi syntyä uudelleen kahdesti.
Toisaalta pelastus on jatkuva tapahtumasarja.
Se ei ole ainutkertainen kokemus.
Tämän ymmärtäminen selkeyttää asiaa paljon.
Kiitos Jumalalle uudestisyntymästä.
Mutta miten pitkälle olet edennyt pelastuksessa?
Pelastus on jatkuva prosessi.
Palaan vielä aikamuotoihin. Se on kolmessa aikamuodossa.
Niistä on esimerkkejä UT:ssa.
Perfekti, yksinkertainen mennyt aikamuoto ja jatkuva preesens.
Luetaan perfektistä esimerkki Ef. 2:8:sta.
"Armosta Jumala on teidät pelastanut antamalla teille uskon."
Se on perfekti.
Kirjaimellisesti käännettynä: "Armosta te olette pelastettuja".
Siihen ei tarvitse lisätä mitään.
Se ei ole ainoa aikamuoto. Avataan kirje Titukselle.
Tiit. 3:5:ssa sanotaan: -
"Jumala pelasti meidät, ei hurskaiden tekojemme tähden," -
"vaan pelkästä armosta."
Se on yksinkertainen mennyt aikamuoto.
Tietyssä menneisyyden hetkessä Jumala pelasti minut.
Keskiyöllä eräänä heinäkuun perjantaina vuonna 1941 -
Jumala pelasti minut.
Meillä täytyy olla enemmän kuin pelkkä perfekti.
Täytyy olla hetki, jolloin astuimme sisään pelastukseen.
1. Kor. 1:18:ssa on jatkuva preesens.
1. Kor. 1:18
"Puhe rististä on hulluutta niiden mielestä," -
"jotka joutuvat kadotukseen," -
"mutta meille, jotka pelastumme, se on Jumalan voima."
Se on jatkuva preesens. "Me, jotka pelastumme."
Meillä on ainutkertainen pelastumiskokemus.
"Jumala pelasti minut."
Sen kautta olemme astuneet täydelliseen pelastukseen, -
joka on täydellinen ja valmis: me olemme pelastettuja.
Samalla pelastusprosessi jatkuu meissä.
Meitä pelastetaan jatkuvasti.
Tätä voi helposti havainnollistaa Nooan arkin avulla.
Kaikki Vanhan testamentin arkit ovat esikuvaa Kristuksesta.
On kaksi pääarkkia: Nooan arkki ja liitonarkki.
Nooan arkki kuvaa minua Kristuksessa.
Liitonarkki kuvaa Kristusta minussa.
Mietitäänpä isoa arkkia, Nooan arkkia.
Pelastus tuli, kun astui sisään arkkiin.
Tiettynä ajankohtana Nooa meni arkkiin perheensä kanssa.
He pelastuivat.
Arkki oli siinä vaiheessa jo valmis.
Se oli rakennettu Jumalan ohjeiden mukaan. Sitä ei tarvinnut korjata.
Sitä ei tarvinnut parannella.
Se toimi, kiitos Jumalalle. Muuten olisi käynyt huonosti.
Se on täydellinen pelastus.
Arkkiin tullessaan he astuivat sisään täydelliseen pelastukseen.
Koko ajan he olivat arkissa ja arkki pelasti heitä jatkuvasti -
ympärillä raivoavalta tulvalta.
Jos on vaikea erottaa kolme aikamuotoa, -
ajattele arkkia.
Ainutkertainen pelastus on arkkiin sisälle astuminen.
Jatkuva kokemus on jatkuva pelastuminen arkin sisällä tulvalta
Täydellinen pelastus on täydellinen arkki, johon astutaan.
Sekä Nooa että Jeesus olivat puuseppiä.
Kumpikin teki aluksen pelastusta varten, -
Nooa fyysisen, Jeesus hengellisen.
Haluan tuoda esiin jotakin, mikä on suurimmalle osalle uutta.
Se ei tule esiin missään tuntemassani raamatunkäännöksessä.
Uuden testamentin alkukielessä, kreikassa, -
on tietty sana, joka tarkoittaa pelastamista.
Se on "sozo".
Tuo kirjoitusasu on tarpeeksi lähellä.
UT:ssa sana on yleensä käännetty: "pelastaa".
Monissa muissa paikoissa se on: "parantaa".
Se paljastaa, että tämä kaikki on pelastusta.
Pelastus ei ole pieni asia.
Annan 8 esimerkkiä UT:sta sozo-sanan käytöstä.
Ilman kreikan taitoa ei voi tietää, että tuota sanaa käytetään.
Luetaan Matt. 14:35-36.
Se kertoo Jeesuksen palvelutyöstä.
"Kun seudun ihmiset huomasivat, kuka oli tullut," -
"he lähettivät sanan joka puolelle," -
"ja kaikki sairaat tuotiin Jeesuksen luo."
"He pyysivät saada edes koskettaa Hänen viittansa tupsua," -
"ja kaikki, jotka sitä koskettivat, parantuivat."
Kreikan kielellä sanotaan, että he pelastuivat kokonaan.
Tässä käytetään sozo-verbiä -
ja prepositiota, joka tarkoittaa "tehdä kokonaan".
Kaikki, jotka parantuivat yliluonnollisesti, -
pelastuivat kokonaan alkukielen mukaan.
Parantuminen ei ole pelastuksen lisä.
Se on pelastuksen osa.
Se on fyysiseen ruumiiseen sovellettua pelastusta.
Luuk. 8:35:stä eteenpäin kerrotaan Gerasan riivatusta.
Hän oli pahojen henkien riivaama.
Hän kulki vaatteitta. Hän asui hautaluolissa.
Hän runteli itseään ja huusi päivin öin.
Jeesuksen nähtyään mies teki jotakin merkittävää: -
Hän palvoi Jeesusta.
Oma kokemukseni pahoista hengistä vapauttamisesta on se, -
että riivatun täytyy haluta vapautumista.
Riivattu teki kaiken voitavansa. Sitten pahat henget ottivat vallan.
Mies tuli Jeesuksen luo.
Jeesus näki, että mies tahtoi parantua.
Jeesus alkoi puhua demoneille.
Ne sanoivat nimekseen "Legioona", koska niitä oli monia.
Ne pyysivät, että Jeesus ei käskisi niiden syöksyä kuiluun.
Ne pyysivät lupaa mennä sikoihin. Jeesus salli sen.
On ollut monia selityksiä, miksi Hän salli sen.
Miehelle olisi ollut hyvin vaikeaa, -
jos pahat henget olisi ajettu ulos väkivalloin.
Jeesus antoi hengille vaihtoehdon, jonka he hyväksyivät.
Siat syöksyivät jyrkänteeltä alas ja hukkuivat.
On mielenkiintoista, -
että mies voi jotenkuten voittaa pahojen henkien joukon, -
vaikka sama demonijoukko pystyy tuhoamaan 2000 sian lauman.
Se kertoo jotakin ihmisluonteen voimasta.
Olen monta kertaa kuullut riivatun kertovan elämäntarinansa.
Minua on hämmästyttänyt se, miten he ovat ylipäätään selvinneet.
Jeesus ajoi pahat henget riivatusta.
Sikojen omistajat kertoivat kaikille, mitä oli tapahtunut.
Luuk. 8:35.
Jos olet kiinnostunut Derek Princen muista opetuksista, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz